બનાસડેરીના ચેરમેન અને આરોગ્યમંત્રી શ્રી શંકરભાઈ ચૌધરીએ પદયાત્રા દરમિયાન ટીંબાચૂડીમાં જાહેર સભાને સંબોધતા જણાવેલ કે કમનસીબે આપણા જિલ્લાના એક સાચા લોકસેવક સ્વ. ગલબાકાકા ના પ્રેરણાદાયી સત્કાર્યો ને યાદ કરી જન જન સુધી પહોંચડાવાના એટલા નકકર કાર્યો આજ સુધી થયા નથી તેઓશ્રીના સેવાકીય ગુણોનો જનહિત હેતુ ખરેખર પ્રચાર-પ્રસાર થવો જોઈએ એટલો આપણે કરી શક્યા નથી. સૌરાષ્ટ્રની જેમ આપણા જિલ્લાને ગલબાકાકાના સમકાલિન કોઈ ઝવેરચંદ મેઘાણી મળી ગયા હોત તો ગલબાભાઈનો આખો ઇતિહાસ વિશિષ્ટ રીતે આલેખાયો હોત જે જિલ્લાની આવનારી પેઢીને ખૂબ ફળદાયી સાબિત થઈ શક્યો હોત..